Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: A képzés befejezését követően a tűzoltó technikus alkalmas lesz a 11/1997. (II. 18.) BM rendeletben meghatározott alábbi beosztások betöltésére:
Paragraph Index: 119

e) Alkalmazott tűzvédelem témából: Felismerési szinten: — az éghető gázok, az éghető folyadékok, az éghető porok előállításához és felhasználásához kapcsolódó technológiák, a fémek meleg-megmunkálásának, a szárítási technológiáknak és hőtermelő berendezéseknek a veszélyes pontjait: a technológiai folyamatok során előforduló veszélyes anyagokat, a hőmérséklet és nyomásviszonyokat, a veszélyes technológiai berendezéseket, a veszélyes műveleteket, — a mezőgazdaság egyes ágainak speciális jellegét és ebből eredő veszélyeit: a száradó növények és a nagyüzemi állattartás ipari jellegének problémáit. Definíciós szinten: — a robbanásveszélyes terekben az anyagkijutás valószínűségét, a robbanásveszélyes légkör kialakulásának lehetőségeit, a gyújtásveszély létrejöttét, — a magas hőmérsékletű technológiáknál a hőtermelő folyamatok szabályozhatóságát, a hő és a magas hőmérsékletű anyag környezetére gyakorolt hatását, — a közösségi és a lakóépületek esetében az emberi tényező szerepét, 1998/25. szám — a mezőgazdasági technológiákban a tűzveszély kialakulásának sajátosságait, — a veszélyhelyzet, a veszélyforrások kialakulása megelőzésének, illetve megszüntetésének építészeti és épületgépészeti megoldásait (szellőztetés, hasadó-nyíló felület stb.). Rendezési szinten: — egyszerűbb esetekben a tűzvédelem komplex kialakítását: = a rendeltetés, = a tűzveszélyességi osztályba sorolás, = a telepítés, = az elhelyezés, = a tűzállósági fokozat, = a tűzszakasz, = a hasadó-nyíló felület, = a füstmentes lépcsőház, = a hő- és füstelvezetés, = a kiürítés, = a beépített tűzvédelmi rendszerek és a használati szabályok vonatkozásában. Jártasság szinten: — a veszélyforrások felismerését, a kialakuló veszélyhelyzet értékelését, elemzését, a lehetséges védelem hozzákapcsolását.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes